NaiveNeuron/SloPal huggingface dataset:
Viskupič, Jozef, poslanec NR SR (2017-06-14):
Ďakujem. Podľa mňa vy celkom obviňujete nás z toho, že sme to nečítali, ja to mám pred sebou, vy potom celkom neviete, čo navrhujete, a to bude zásadnejší problém. Pretože áno, dávate, tak ako povedal predrečník Grendel, kompetenciu v § 12, ale tam je, dôležitejšie faktory uvádzate aj vo všeobecnejšej časti a na to ja upozorňujem, a to je, že sa snažíte vytvoriť, že motívom a dôvodom zmeny zákona bolo to, že zodpovednostná rovina predsedu správnej rady voči parlamentu bola nedostatočná a tým pádom ako keby aj Ústav pamäti národa sa pre kontrolu a možný dozor ako keby vymykal parlamentu. A robíte to tým spôsobom, že parlamentom zvoleného predsedu správnej rady jednoducho účelovou zmenou zákona pozbavujete jeho funkčného obdobia pred termínom jeho vypršania. A tam sa nemáte kde vyhovoriť, to proste tak je. K 15. októbru 2017 totižto funkčné obdobie predsedu správnej rady nekončí a volil ho parlament. Čiže ak vám budeme vyčítať, že oslabujete pozíciu parlamentu, tak budeme mať pravdu.
Ďuriš Nicholsonová, Lucia, podpredsedníčka NR SR (2017-10-13):
Ďakujeme pekne, pán poslanec. Týmto vyhlasujem rozpravu k tomuto bodu programu za skončenú. Záverečné slovo, predpokladám, že nie je záujem, pán spravodajca. Nie, nie je tomu tak. Prerušujem rokovanie o tomto bode programu. No a teraz tu máme takúto situáciu, že k ďalšiemu bodu nemáme prekladateľa, ale máme spravodajcu. Kto? Nie je. Nie je. Myslím, že to je pán, ten druhý pán Kotleba, ktorý by to mal predkladať. Tak? Ten druhý. Takže to je, takže nemáme predkladateľa, ale ja som vôbec nemyslela ten bod. Ja som myslela bod Návrh skupiny poslancov na vydanie zákona o rokovacom poriadku a tam máme ako predkladateľa pôvodne pána Viskupiča, potom pána Hegera. Pokiaľ viem, oni majú tlačovku. Ale je tu pán Dostál, ktorý to mal spravodajcovať. No a potom je ten, potom je ten váš bod, kde tiež chýba, teda je tu pán, pán spravodajca, nie je tu predkladateľ a posledný bod je pán poslanec Mihál a pani poslankyňa Simona Petrík a oni sú mimo Bratislavy obidvaja, pokiaľ viem. Á, pán poslanec Heger, tak dobre, tak ešte vás poprosím, ten rokovací poriadok ešte zbehneme. Takže nasledujúcim bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Návrh zákona je uverejnený ako tlač 683. Návrh na jeho pridelenie na prerokovanie výborom je v rozhodnutiach pod číslami 706 a 747. No tak sa dohodnite, páni poslanci. Dobre. Poprosím pána poslanca Viskupiča, aby nám predmetný návrh zákona za skupinu poslancov uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 683.)
Pellegrini, Peter, predseda NR SR (2015-10-01):
Hlasujeme o bode 4 spoločnej správy. (Hlasovanie.) Prítomných 134 poslancov, za hlasovalo 77, zdržalo sa 57 poslancov. Aj tento bod sme schválili.
Krajniak, Milan, poslanec NR SR (2018-06-21):
Prosím poslancov členov výboru pre preskúmavanie rozhodnutí NBÚ, aby tí, ktorí môžu, naozaj došli o 13.00 hodine na zasadnutie výboru do rokovačky výboru pre obranu a bezpečnosť. Ďakujem.
Blanár, Juraj, podpredseda NR SR (2023-01-24):
Ďalší s faktickou poznámkou pán poslanec Ján Szőllős.
Mazurek, Milan, poslanec NR SR (2023-01-26):
Výborne. Aj napriek tomu, že títo bioroboti z OĽANO, zo SaS-ky a BEZ ĽUDÍ toho, čo z toho zostalo, tu nesedia v pléne. Občania Slovenskej republiky to vidia a môžu vyhodnocovať. Vyhodnocovať, kto má aké argumenty, kto, čo hovorí na obhajobu tejto vlády a kto, čo hovorí ako obvinenie, obžalobu voči trom rokom devastácie, ktoré oni nazývajú demokratickým spôsobom vládnutia. Fantasticky si im zhrnul ich hriechy, ich absolútnu neschopnosť, ich neuveriteľný amaterizmus, drzosť a aroganciu voči obyvateľom Slovenskej republiky. Drzosť a aroganciu, ktorá sa znásobila a prejavila práve dnešným dňom, keď tu majú zdôvodňovať, z akého dôvodu ich lenivé poslanecké zadky majú v tomto pléne pôsobiť ďalších desať mesiacov aj napriek tomu, že ich vláda padla a oni tu ani nie sú. Ani tu nie sú. Ani to nepovedia tým ľuďom, lebo neexistuje iný argument len to, ja chcem svoj plat na úkor celého národa, na úkor všetkých ľudí, na úkor tých živoriacich dôchodcov, na úkor tých živoriacich živnostníkov, na úkor všetkých tých ľudí, ktorí majú násobné ceny tepla, ceny energií, ceny potravín, na úkor celého národa táto banda parazitov potrebuje svoje platy do konca septembra. Tak nehanebná drzosť a arogancia, že to nemá v histórii Slovenskej republiky precedens. Keby mali hanbu, tak už neexistujú. Keby mali trochu cti, tak sa zachovajú inak. Ale títo ľudia sú obyčajní bezcharakterní nuloví chudáci, ktorým to vo voľbách, verím tomu, tí občania, ktorí toto vidia, ktorí toto sleduje, ktorým je z toho správa absolútne zle, zrátajú.
Laššáková, Jana, podpredsedníčka NR SR (2012-06-20):
S reakciou na faktické poznámky, pán poslanec Solymos, nech sa páči.
Jurinová, Erika, poslankyňa NR SR (2017-09-13):
Až následne, keď som kričala, lebo ste mi povedali, že som porušila rokovací poriadok. (Prerušenie vystúpenia predsedajúcim.)
Pfundtner, Edita, poslankyňa NR SR (2011-03-30):
Pani poslankyňa, ja vám veľmi pekne ďakujem za vašu odvahu a statočnosť za vami prezentovaný názor, aj za to, že ste dali možno iný... (Hlasy v sále.)
Kollár, Boris, predseda NR SR (2022-03-15):
Evidujem na pána poslanca dve faktické poznámky. Pán poslanec Drdul, potom pán poslanec Kočiš. Nech sa páči, máte slovo, pán poslanec Drdul.
Lexmann, Miriam, poslankyňa Európskeho parlamentu (2020-07-08):
Ďakujem veľmi pekne. Ja začnem poslednou otázkou pána poslanca Vašečku. Pod zodpovedným investovaním chápem to, keď sú jasné a transparentné kritériá, aby sa peniaze nie rozdávali, ale jasne a strategicky investovali a výška pôžičky nebola taká, ktorá by bola hazardom. Pod spravodlivosťou rozumiem to, aby sme eliminovali klientelizmus a korupciu na nulu. Pán poslanec Nemec, ja som spomenula reformu zdravotníctva, ale súhlasím s vami, že ako zdravotníctvo, tak aj šport sú veľmi kľúčové práve aj na investície kvôli tomu, že obyvateľstvo trpí mnohými civilizačnými chorobami a na to, aby sme mali zdravú ekonomiku, potrebujeme mať zdravých občanov. Čiže toto je veľmi silno prepojené, hoci sa to nezdá a úplne s vami súhlasím. Pán poslanec Kotleba, samozrejme, myslela som primárne na generácie alebo ďalšie generácie tých, ktorí to budú splácať, čiže naše deti a naše vnúčatá. Ale, ale a tu musím povedať, keď bude silná európska ekonomika a Európska únia bude verná svojim hodnotám aj v zahraničnej politike, budeme môcť eliminovať to, aby niekto hľadal dôstojný život u nás, ale sa tým pádom postaráme aj o tie budúce generácie v chudobných krajinách. Takže na ne nemôžme zabudnúť. Pán poslanec Kočiš, tú otázku, ktorú ste smerovali na mňa, odpovedal už môj kolega pán Štefanec, ale poviem vám jednu vec. Vy ste spomenuli pomoc Ruska a Číny počas pandémie. Musím s vami absolútne nesúhlasiť. Kardinál Bo to jasne pomenoval, že to boli lži a korupcia Čínskej komunistickej strany, ktorá túto pandémiu spôsobila. Takže len na margo pomoci Ruska a Číny. A pán poslanec Valášek tu síce už nie je, ale možno iba poviem jednu vec, že, áno, úplne s ním súhlasím. Fiškálne konzervatívny a zodpovedný prístup je dôležitý... (Prerušenie vystúpenia časomerom.)
Ľ. Martinák, poslanec: (2008-09-10):
Tieto správy nemajú charakter oboznamovací, to znamená štatistický, ale by mali byť predovšetkým a sú poučením do budúcnosti. Všetci veľmi dobre vieme, aká vznikla situácia po veternej smršti a akú negatívnu úlohu zohrali niektoré tzv. ochranárske združenia. Všetci iste mi dáte za pravdu, že človek narušil prirodzenú rovnováhu v prírode, a preto človek je povinný pomôcť prírode pri navrátení tejto stratenej rovnováhy, a preto teórie, neodborné teórie týchto ochranárskych združení ohľadom tzv. samovývoja a časté ich extempore priväzovaním sa o stromy a bránením spracovania kalamity mali veľmi, veľmi negatívny význam pri spracovaní kalamity a, naopak, „zaslúžili sa“ o ďalšie rozmnožovanie hmyzích škodcov. Veľmi negatívnu úlohu v tejto oblasti zohrali aj médiá. Uvedomme si, koľko priestoru médiá venovali rôznym ochranárskym združeniam a spolkom a koľko malo priestoru tieto médiá venovali odborným znalcom danej problematiky, lesníkom, profesorom, a odborným znalcom v oblasti ochrany prírody. Pod týmto tlakom boli orgány štátnej správy ochrany prírody, a to bola aj jedna z príčin, prečo tieto orgány štátnej správy v oblasti ochrany prírody často meškali s vydávaním rozhodnutí. Vieme veľmi dobre, že odborné obhospodarovanie lesov znamená, že lesy plnia všetky mimoprodukčné funkcie, ale aj produkčné funkcie. Pri tomto systéme obhospodarovania lesy predstavujú nepretržitý zdroj drevnej hmoty, preto chcem spomenúť aj vysoké ekonomické, hospodárske straty, ktoré vznikli v tejto oblasti. Totiž drevná hmota v sortimente guľatina sa často predávala poškodením drevokazného hmyzu iba pod sortimentom vláknina, resp. často skončila len pod sortimentom palivo. Tým vznikli približné škody len na strate drevnej hmoty vyše 3 500-tisíc korún. Prečo som to spomenul? Pretože ako lesník verím, že takéto a podobné negatívne spoločenské javy, ktoré by výrazne znižovali ekologickú stabilitu porastov, ako aj ich produkčné schopnosti, sa už v budúcnosti nikdy nebudú opakovať. Ďakujem.
Fico, Robert, poslanec NR SR (2022-05-03):
Pán poslanec, pán predseda Pellegrini, ďakujem za tvoje vystúpenie. Rád by som ešte možno doplnil niečo, čo si naznačil, keď si hovoril o vývoji pri obhajobe. Ja neželám nikomu, a to je jedno, či to je tuná pán profesor Baránik alebo je tu pán bývalý starosta z Oravy, či odkadiaľ, ktorý dnes riadi schôdzu Národnej rady, aby ste niekedy, aby ste niekedy stáli pred pojednávaním alebo boli vo väzbe a mali ste jedného jediného človeka, na ktorého sa spoliehate, a to je váš obhajca. Ja vám neželám nikomu, aby deň pred tým, ako pôjdete na pojednávanie, tohoto vášho obhajcu niekto zatvorí, napriek tomu, že je jeden jediný, kto má plnú znalosť trestného spisu a kto vám vie pomôcť, či už ide o prípravné konanie alebo ide o samotné hlavné pojednávanie. Vy ani trochu nerozmýšľate, čo robíte. Vy jednoducho zatvárate obhajcov 24 hodín pred dôležitými hlavnými pojednávaniami. Beriete v najcitlivejších kauzách, mediálnych a politických, ľuďom možnosť kvalitnej právnej obhajoby, pretože ťažko nájdete niekoho za 24 hodín, kto je schopný naštudovať spis, ktorý má desať, dvadsať, tridsaťtisíc strán. Preboha, zastavte to! Toto, čo robíte, nemá s demokratickým a právnym štátom nič spoločné. Práve naopak. Vy ešte beriete tým ľuďom, ktorí nezákonne sedia vo výkone väzby alebo ktorí sú nezákonne stíhaní, to posledné, na čo majú ústavné právo, právo na kvalitnú obhajobu. Ale pozerajúc na vás, pán profesor a pán bývalý starosta, je vám to... (Prerušenie vystúpenia časomerom.)
Pivková, Alexandra, poslankyňa NR SR (2020-07-14):
Ďakujem veľmi pekne za reakcie. Práve toto sme chceli, aby sme takýmto spôsobom reagovali. Pán Mazurek, treba túto tému otvoriť, treba o nej hovoriť. A to, že sme nehovorili o osadách, pretože chceme povedať, že toto sa nedeje len v osadách, toto sa deje aj v bytových domoch za dverami a takisto sa to deje v rodinných domoch za dverami, takže nevyčleňujme túto problematiku len na problematiku, ktorá vyhovuje vám, treba sa na to pozrieť komplexne a myslím si, že potom môžme k tomu aj vy pridať a spoločne nejaké tie, tie body, aby sme túto problematiku riešili. A čo sa týka, pán Svrček, ďakujem za podporu. Myslím si, že ste to veľmi dobre vystihol a presne o toto nám ide. Takže budem rada, ak sa na tomto spoločne dohodneme a začneme s touto témou pracovať ďalej. Ďakujem.
Šeliga, Juraj, podpredseda NR SR (2020-04-23):
Pán poslanec Mizík.
Šeliga, Juraj, podpredseda NR SR (2021-02-05):
Ďakujem, je to zaznamenané. Pán poslanec Hattas?
Pellegrini, Peter, predseda NR SR (2015-06-26):
Ďakujem veľmi pekne. Dovoľte mi, pán poslanec, aby som vás aj ja požiadal do budúcna a dôrazne upozornil, že ja rešpektujem v rokovacej sále určité vizuálne prejavy, ale dôrazne vás chcem požiadať, aj ostatných, aby ste nezneužívali rokovací pult na prezentáciu loga strany, dokonca ešte takej, ktorá v tomto parlamente ani nikdy nebola v parlamentných voľbách zvolená. (Potlesk.) A poprosím aj ostatných kolegov, aby na rečníckom pulte nezverejňovali logá svojich politických strán. S reakciou na vaše vystúpenie štyria páni poslanci. Končím možnosť prihlásiť sa s faktickými poznámkami. Nech sa páči, pán poslanec Huba.
Doležal, Andrej, minister dopravy a výstavby SR (2021-12-10):
Ďakujem pekne, pán predsedajúci. Vážené panie poslankyne a vážení páni poslanci, dovoľte mi z poverenia vlády Slovenskej republiky uviesť v prvom čítaní na dnešné rokovanie Národnej rady vládny návrh zákona, ktorým sa dopĺňa zákon č. 452/2021 o elektronických komunikáciách. (Ruch v sále.) Vláda Slovenskej republiky rešpektuje výhrady pani prezidentky (neutíchajúci ruch v sále a zaznievanie gongu), ktoré vzniesla voči pôvodne schválenému zneniu § 117 ods. 21 zákona o elektronických komunikáciách, týkajúce sa ochrany súkromia a osobných údajov dotknutých osôb. Zároveň však vláda vníma potrebu zo strany orgánov verejného zdravotníctva disponovať legálnou bázou pre získanie určitých údajov o účastníkov telekomunikačnej prevádzky za účelom napríklad trasovania kontaktov či kontroly dodržiavania izolácie pri príchode zo zahraničia v čase pandémie ochorenia COVID-19. Aby som to zjednodušil, tento návrh zákona hovorí o kompetencii pre Úrad verejného zdravotníctva, aby mohol získavať informácie o účastníkoch telekomunikačných operátorov v rozsahu telefónneho čísla, to znamená, aby ÚVZ mohol vedieť, že toto telefónne číslo prišlo z Juhoafrickej republiky a nachádza sa na území Slovenska, nie v rozsahu osobných údajov, iba v rozsahu telefónneho čísla. Ak ÚVZ bude chcieť stotožniť tohto účastníka, musí na to komunikovať s ministerstvom vnútra. Vláda Slovenskej republiky v tomto duchu preto vypracovala predložený návrh zákona o elektronických komunikáciách s cieľom zabezpečiť úpravu, ktorá umožní rýchlo a efektívne identifikovať potencionálnych nositeľov nákazy a kontrolu dodržiavania opatrení nariadených na zamedzenie šírenia nákazy formou poskytovania relevantných dát orgánom vykonávajúcim monitoring vývoja epidemiologickej situácie. Vážené panie poslankyne, páni poslanci, na záver si vás dovoľujem požiadať o podporu pre prijatie a schválenie predloženého vládneho návrhu. Ďakujem.
J. Podmanický, poslanec: (2006-12-08):
Pán poslanec, diskusia je vždy dialóg dvoch ľudí, ktorí hľadajú určitý konsenzus, hľadajú možno určité pragmatické riešenie. Bohužiaľ to, čo tu predvádzate niekoľko dní, tak jednoznačne svedčí o tom, že vy sami nechcete dialóg. Tie argumenty, ktorých nebolo veľa, ktoré ste použili, tie konkrétne vaše výhrady boli zodpovedané pánom ministrom kultúry vo výbore a nevedeli ste na ne zareagovať, pretože boli zodpovedané naozaj vecne a vyčerpávajúco. Myslel som, že tam tá diskusia bola a že vás pán minister kultúry presvedčil, ale vidím, že jednoducho vy ste si dali klapky na oči, na uši a znova to isté dookola sústavne opakujete tu pred plénom Národnej rady, že je to naozaj jedno obyčajné divadlo a tá diskusia vo vašom ponímaní, to naozaj ani nemôže byť, pretože diskusia si vyžaduje dvoch partnerov. Napríklad, pani poslankyňa Vášáryová, prosím vás, nevykrikujte, máte vypínač pred sebou, treba ho stlačiť, prihlásiť sa do diskusie, ja som tiež na vás nereagoval. Chcem reagovať, ale keď mi skáčete do reči, veľmi ťažko sa rozpráva. No a chcel som ešte zareagovať konkrétne na národnostné menšiny, ale vidím, že krátkosť času mi to neumožní. Ale napokon, pán Bárdos, táto otázka vám už bola zodpovedaná.
Mihalik, Marcel, poslanec NR SR (2023-03-22):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre sociálne veci a výboru pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali... (Prerušenie vystúpenia predsedajúcim.)
Hort, Milan, podpredseda NR SR (2011-03-29):
Prosím o dochvíľnosť o tej 17.07 hod. Dobre? (Prestávka.) (Po prestávke.)
Zelník, Štefan, poslanec NR SR (2020-02-25):
Ďakujem pekne za slovo. Vážený pán kolega, sme dvaja lekári a ty si hovoril o tom, že ak sa dievča cíti chlapcom alebo možno chlapec dievčaťom, že či ho ideme ukameňovať. Ja si myslím, že sme obidvaja tolerantní, aj tuná všetci, ktorí sú v tejto, v tejto miestnosti. A je rozdiel, či to povie niekto, ktorý má vek 18 a rozhoduje sám o sebe, alebo to ideme zavádzať do škôlok a do základných škôl. Ja sa priznám, prvýkrát som sa s týmto stretol, keď som nastúpil na chirurgickú kliniku v Martine ako mladý lekár, nikto nesmel ísť na sál, pretože vtedy, teraz neviem, či to bola žena alebo muž, sa rozhodol zmeniť svoje pohlavie a tak boli mu odstránené jeho pohlavné orgány. Čo proste plne rešpektujeme, ak niekto sa nevie vysporiadať so svojím telom, sú také prípady, rešpektujem tých ľudí a netreba ich ani odsudzovať. Ale to, čo mňa trápi a to je práve otázka toho Istanbulského dohovoru, kde sa hovorí o akomsi rodovom scitlivovaní a chce sa proste povedať tým deťom, že veď vy si môžete to pohlavie vybrať. A viete, užívať hormonálnu liečbu alebo akýkoľvek zásah v mladom veku, a toto sa na svete deje. Bohužiaľ, že sú aj rodičia, ktorí takéto akože premeny u detí podporujú. Toto je tá katastrofa! Tie deti si neuvedomujú dosah toho, čo konajú. Takže, prosím vás, toto je, ak niekto hovorí o tom, že to neni napísané v Istanbulskom dohovore, presne to, čo povedal kolega predrečník, toto sú následky a dôsledky toho. Ja teda prosím, aby sme sa nad tým vážne zamysleli a nedopustili, aby takéto psychické mrzačenie detí bolo. Ďakujem.
Figeľ, Ján, podpredseda NR SR (2013-10-17):
Nech sa páči, s reakciou pán poslanec Zajac.
M. Číž, podpredseda NR SR: (2008-05-14):
Vážené kolegyne, kolegovia, máme štyri minúty do 17.00 hodiny, keď budeme hlasovať, takže ešte ak dovolíte, zistím, kto sa hlási do rozpravy ústne. A potom by sme dali krátku prestávku s tým, že po vykonaní hlasovania budeme pokračovať v tomto bode programu. Ďakujem za porozumenie. Pýtam sa preto, kto sa do rozpravy hlási ústne. Registrujem pani poslankyňu Laššákovú? Neregistrujem ju. Nehlási sa nikto do rozpravy? Frešo Pavol sa hlási. Ešte niekto sa hlási? Uzatváram možnosť prihlásiť sa do rozpravy ústne. Prerušujem rokovanie o tomto bode programu, vyhlasujem 4-minútovú prestávku. (Hlas z pléna.) Zapnite, prosím, na procedurálny návrh pani poslankyni mikrofón.
P. Hrušovský, predseda NR SR: (2004-08-24):
Ľ. Lintner, poslanec: ... poslancov Európskeho parlamentu na ustanovujúcej schôdzi dňa 20. júla 2004 v súlade s čl. 3 aktu o priamych a všeobecných voľbách poslancov Európskeho parlamentu. Podľa čl. 77 ods. 1 Ústavy Slovenskej republiky v znení neskorších predpisov je funkcia poslanca Národnej rady Slovenskej republiky nezlučiteľná okrem iného aj s výkonom funkcie poslanca Európskeho parlamentu. V súlade s čl. 81 písm. a) Ústavy Slovenskej republiky mandát poslanca Národnej rady Slovenskej republiky zaniká popri iných dôvodoch vznikom nezlučiteľnosti podľa čl. 77 ods. 1 Ústavy Slovenskej republiky. Na základe vyššie uvedeného možno konštatovať, že mandát poslancov Národnej rady Slovenskej republiky Edit Bauer, Ireny Belohorskej, Moniky Beňovej, Árpáda Duka-Zolyómiho, Milana Gaľu, Sergeja Kozlíka a Anny Záborskej zanikol dňom začatia výkonu mandátu poslanca Európskeho parlamentu, to znamená dňom 20. júla 2004. Podľa § 48 ods. 1 zákona Slovenskej národnej rady č. 80/1990 Zb. o voľbách do Slovenskej národnej rady v znení neskorších predpisov, ak sa uprázdni mandát poslanca počas volebného obdobia Národnej rady Slovenskej republiky, nastupuje náhradník tej istej politickej strany, pričom náhradníka určí politická strana. Ľudová strana – Hnutie za demokratické Slovensko listom predsedu Vladimíra Mečiara zo dňa 27. júla 2004 určila, že na zaniknutý mandát poslankyne Národnej rady Slovenskej republiky Ireny Belohorskej nastupuje náhradníčka Katarína Tóthová a za poslanca Sergeja Kozlíka nastupuje náhradník Ján Cuper. Profesorka JUDr. Katarína Tóthová, CSc., sa narodila 6. februára 1940, pracuje ako pedagogička Právnickej fakulty Univerzity Komenského vo funkcii profesorky. Býva v Bratislave, je vydatá. Docent JUDr. Ján Cuper, CSc., sa narodil 25. novembra 1946, pracuje v Bratislave ako pedagóg Právnickej fakulty Univerzity Komenského vo funkcii docenta, ako aj v Právnickej fakulte Univerzity Mateja Bela v Banskej Bystrici vo funkcii docenta a je advokátom v advokátskej kancelárii v Bratislave. Býva v Bratislave, je ženatý. Kresťanskodemokratické hnutie listom predsedu Pavla Hrušovského zo dňa 27. júla 2004...
P. Paška, predseda NR SR: (2009-02-04):
(Hlasovanie.) 140 prítomných, 97 za, 43 sa zdržalo. Návrh zákona sme postúpili do druhého čítania. Ďalej.
T. Cabaj, podpredseda NR SR: (2010-05-26):
Predseda Národnej rady Slovenskej republiky svojím rozhodnutím z 26. mája 2010 č. 1574 pridelil vládny návrh zákona na skrátené legislatívne konanie Výboru Národnej rady pre verejnú správu a regionálny rozvoj s návrhom na prerokovanie ihneď. Výbor Národnej rady Slovenskej republiky pre verejnú správu a regionálny rozvoj na dnešnej schôdzi tento návrh prerokoval a na svojej 82. schôdzi výbor súhlasil s predloženým návrhom vlády na skrátené legislatívne konanie o predmetnom vládnom návrhu zákona a odporučil Národnej rade Slovenskej republiky s predloženým návrhom vlády na skrátené konanie súhlasiť. Dovoľte mi, aby som teraz predniesol návrh uznesenia Národnej rady Slovenskej republiky. Návrh uznesenia k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov (tlač 1544). „Národná rada Slovenskej republiky súhlasí s tým, že vládny návrh zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov (tlač 1544), prerokuje v skrátenom legislatívnom konaní na 52. schôdzi Národnej rady Slovenskej republiky.“ Pán predseda, prosím, otvorte rozpravu.
Zemanová, Anna, poslankyňa NR SR (2019-12-04):
Ďakujem pekne za slovo. Ja by som tiež chcela len ešte doplniť niečo z dôvodovej správy, ktoré ma tam veľmi zarazilo. Odcitujem, že osobitná úprava zmeny operačného programu spočívajúca v tom, že určitý operačný program sa včlení do iného existujúceho operačného programu, to je, dôjde k zlúčeniu operačných programov, legislatíva na úrovni Slovenskej republiky ani Európskej únie neobsahuje. Preto tento proces nemá vymedzené pravidlá pre jeho vykonávanie vrátane následkov takéhoto zlúčenia. A práve tie záverečné slová tej poslednej vety, že tento proces nemá ani výpočet následkov takéhoto zlúčenia, čiže naozaj urobiť takúto zásadnú zmenu v týchto operačných programoch bez toho, aby to prešlo medzirezortným pripomienkovacím konaním, aby sa vlastne našli, identifikovali následky tohto zlúčenia, je naozaj nanajvýš nezodpovedné a môže to byť aj zo strany; lebo Európska únia takéto niečo neupravovala, lebo ani nepredpokladala, že na strane členských štátov môže dôjsť k takým špekuláciám alebo k takému bezprecedentnému nečerpaniu financií z operačných programov, ako sa stáva na Slovensku. Čiže, samozrejme, ich právny poriadok alebo európsky právny poriadok takéto čosi neprejudikoval, pretože si to ani nevedeli predstaviť, že takéto čosi nastane. A robiť to bez, takto narýchlo je veľmi nezodpovedné.
M. Hort, podpredseda NR SR: (2009-02-10):
Ďalej sa do rozpravy prihlásil pán poslanec József Berényi. Pán eurokomisár, vzhľadom na to, že sú na vás kladené otázky, ako spolunavrhovateľ máte právo aj vystúpiť v rozprave alebo v záverečnom slove, podľa toho, ako sa rozhodnete. Nech sa páči, pán kolega, máte slovo v rozprave.
Grendel, Gábor, podpredseda NR SR (2023-02-02):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa takisto nie. Prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 282/2020 o ekologickej poľnohospodárskej výrobe v znení zákona č. 350/2020. Vládny návrh zákona má tlač 1288. Spoločná správa výborov má tlač 1288a. Prosím pána ministra pôdohospodárstva a rozvoja vidieka Slovenskej republiky Samuela Vlčana, aby vládny návrh zákona odôvodnil. A kým pán minister príde, tak na tri minúty prerušujem schôdzu. (Krátka pauza do príchodu ministra.) Takže poprosím pána ministra pôdohospodárstva a rozvoja vidieka Samuela Vlčana, aby uviedol tlač 1288. (Rokovanie o vládnom návrhu zákona, ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe v znení zákona č. 350/2020 Z. z. , tlač 1288.)
Blanár, Juraj, podpredseda NR SR (2022-09-27):
Pán poslanec Kočiš s faktickou poznámkou na pána ministra.
Kaliňák, Robert, podpredseda vlády a minister vnútra SR (2012-05-15):
Ďakujem pekne. Vážená pani predsedajúca, vážené dámy poslankyne, páni poslanci, riaditeľ Národného bezpečnostného úradu Ing. František Blanárik sa v súlade s ustanovením § 71 ods. 5 písm. a) a ods. 6 zákona č. 215/2004 Z. z. o ochrane utajovaných skutočností a o zmene a doplnení niektorých zákonov listom vzdal funkcie. Podľa § 71 ods. 6 uvedeného zákona výkon funkcie riaditeľa Národného bezpečnostného úradu zaniká dňom 31. mája 2012. V súvislosti s uvedenými skutočnosťami preto predkladám návrh na voľbu Jozefa Magalu do funkcie riaditeľa Národného bezpečnostného úradu. Menovaný spĺňa všetky kvalifikačné predpoklady a má predpoklady vykonávať túto funkciu. Ďakujem za podporu tohto kandidáta.
Hrušovský, Pavol, podpredseda NR SR (2010-12-09):
Pán poslanec Blanár.
Pellegrini, Peter, predseda NR SR (2015-11-20):
Prezentujme sa a hlasujme o návrhu uznesenia tak, ako bolo prednesené v rozprave. (Hlasovanie.) Prítomných 123 poslancov, za hlasovalo 79, proti boli 2, zdržalo sa 40 poslancov, nehlasovali 2 poslanci. Konštatujem, že sme navrhované uznesenie schválili. Teraz, prosím, uveďte hlasovanie k uzneseniu o návrhu rozpočtu nákladov na činnosť Fondu národného majetku Slovenskej republiky na roky 2016 až 2018 ( tlač 1788).
Bugár, Béla, podpredseda NR SR (2018-05-16):
Vyhlasujem rozpravu o tomto bode programu za skončenú. Pán minister, chcete mať stanovisko? Nech sa páči.
Jurinová, Erika, podpredsedníčka NR SR (2014-05-14):
Ja vás poprosím, páni kolegovia... Áno, aby ste sa neprovokovali vzájomne, pán Martvoň, prosím vás.
Lehotský, Tomáš, poslanec NR SR (2020-11-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Prosím, dajte o mojom návrhu hlasovať.
Ďuriš Nicholsonová, Lucia, podpredsedníčka NR SR (2019-03-28):
V rozprave teraz vystúpi pán poslanec Heger. Nenachádza sa v rokovacej sále. Stráca poradie. Takže, pán poslanec Drobný.
Krajčí, Marek, poslanec NR SR (2021-12-10):
Pristúpme, prosím, k hlasovaniu o pozmeňujúcom návrhu pána poslanca Karahutu.
B. Bugár, podpredseda NR SR: (2002-05-23):
(Hlasovanie.) Prítomných je 98 poslancov, za 86, proti 3, zdržalo sa 5, nehlasovali 4. Konštatujem, že bod 54 zo spoločnej správy sme schválili. P. Kanis, poslanec: Teraz budeme hlasovať samostatne o bode 55.
Faič, Vladimír, poslanec NR SR (2022-04-28):
Ďakujem za slovo. Pán poslanec, nehovoril by som pravdu, ak by som nepriznal, že obsahom vášho, obsah vášho vystúpenia nás núti sa zaoberať ním, tak je to aj u mňa. A zaujali ma najmä tie veci, keď ste povedali, že vás mrzí, ak vaši kolegovia z koalície niektorí berú to očakávané rozhodovanie len ako taký jednoduchý akt, že si strelíme do toho hlasovacieho zariadenia a je to v poriadku. A z tohto pohľadu by som chcel a vlastne pokúsil sa aj vám predostrieť na úvahu, aké vlastne je miesto parlamentu v pluralitnom politickom systéme. A teraz nie z pohľadu formálnoprávneho ako najvyššieho zákonodarného orgánu ani ako najvyššieho ústavného orgánu, ale z hľadiska toho miesta a priestoru a toho posudzovania jednotlivých politických názorov, politických programov, alebo dokonca aj vládnych programov. Jednoducho niet iného priestoru, iného miesta, kde je možné konfrontovať, kritizovať, prichádzať s inými argumentami, protiargumentami, ako je parlament. A práve otázka slobodného výkonu mandátu a slobodného uplatňovania politickej činnosti, je nevyhnutné, aby sa politické súvislosti aj vo vzťahu k možnému odovzdaniu do väzby posudzovali v parlamente, to nie je otázka len na vytvorenie priestoru pre orgány činné v trestnom konaní. Parlament je iné miesto. Ďakujem.
Svrček, Miloš, poslanec NR SR (2021-04-01):
Ďakujem pekne, pán predsedajúci. Nebudem tu ako zachádzať do detailov, ale v podstate tento pozmeňujúci návrh bol po komunikácii s Úradom podpredsedu vlády vypracovaný. Jednak nebol v 16, 17 bodoch, ale v dvoch bodoch. Je zverejnený dva dni na internetovej stránke Národnej rady, takže kľudne ste mali aj 40 hodín na to, aby ste si ho pozreli. Takže nie je problém si ho naštudovať. A myslím si, že tento pozmeňujúci návrh dopĺňa len to, čo bolo potrebné doplniť do tohto návrhu zákona. Za mňa všetko. Ďakujem. (Reakcia z pléna.)
Kollár, Boris, predseda NR SR (2020-09-16):
Nech sa páči, pani ministerka, prosím, uveďte vládny návrh zákona.
Laššáková, Jana, podpredsedníčka NR SR (2014-11-08):
Pán poslanec Číž, nech sa páči.
Šeliga, Juraj, podpredseda NR SR (2021-05-04):
Ďakujem pekne. Chcete reagovať? Nech sa páči.
Heger, Eduard, poslanec NR SR (2017-12-12):
Ďakujem pekne, pán predsedajúci. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Miroslava Ivana, Jany Kiššovej, Eugena Jurzyca, Jozefa Rajtára a Milana Laurenčíka na vydanie zákona, ktorým sa mení zákon č. 488/2013 Z. z. o diaľničnej známke a o zmene niektorých zákonov v znení neskorších predpisov (tlač 772). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu, že o predmetnom, podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia zákona, návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V druhom čítaní. Odporúčam. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 26. januára 2018 a v gestorskom výbore do 29. januára 2018. Pán predsedajúci, otvorte, prosím, všeobecnú rozpravu.
Pellegrini, Peter, predseda NR SR (2024-01-10):
Pani poslankyňa Veslárová.
Blanár, Juraj, poslanec NR SR (2020-09-24):
Ďakujem všetkým kolegom za reakcie a postupne sa budem snažiť. Pán Valášek, vy ste sa snažili spochybniť, že hovoríme, že treba robiť politiku na štyri svetové strany. Ale vy ste počúvali pána ministra pri vystúpení? On to sám potvrdil. Ale nevadí. Téza o servilnosti, my nehovoríme vo všetkom. A ak ste ma počúvali, ja som bol práve veľmi vecný. Ja napríklad vnímam zbytočnú servilnosť, ak naša diplomacia uzná opozičného lídra Guaidóa vo Venezuele ako za jediného legitímneho lídra. Načo? Akým spôsobom to pomohlo Slovenskej republike v Európskej únii? Povedzte mi ako? Ak mi na to odpoviete, budem veľmi rád. Toto vnímam ako servilitu. Ale práve naopak si myslím, že je dobré, že budujeme dobré vzťahy, že ich chceme posilňovať, ale buďme dostatočne kritickí, lebo aj sa mi nezdá, že celkom adekvátna bola reakcia napríklad pri obhajovaní záujmov občanov Slovenskej republiky v zahraničí v prípade Jozefa Chovanca. Keby sme neboli my pripravili uznesenie, ktoré prišlo sem do parlamentu, potom ste pripravili vy a my sme ho podporili, tak vy by ste sa ani pomaly nerozhýbali. To je dvojaký meter. Na rozdiel od toho, že keď sa stalo niečo ruskému občanovi, ktorý bol napadnutý nejakou chemikáliou, tak okamžite sa tu vypovedali nejakí diplomati zo Slovenskej republiky, ale voči belgickým diplomatom sa postupovalo veľmi servilne podľa môjho názoru, až potom pán minister začal konať, keď sme my na to poukázali a zatlačili. Čiže toto sme mali na mysli, nie ostatné veci.
Hrnčiar, Andrej, podpredseda NR SR (2019-09-19):
Otázka, pán poslanec, nech sa páči.
Blaha, Ľuboš, podpredseda NR SR (2024-02-09):
Ako ďalší sa do rozpravy prihlásil Alojz Hlina, nech sa páči.
Valocký, Jozef, poslanec NR SR (2011-12-14):
Ďakujem pekne, pán predsedajúci. Pani poslankyňa Sabolová sa niekoľkokrát vo svojom vystúpení obrátila na opozíciu, na SMER – sociálnu demokraciu a niekoľkokrát spomenula meno ministra za SMER – sociálnu demokraciu pána Richarda Rašiho. Pani poslankyňa, chcel by som povedať toľko, že tento problém, ktorý má tento pravicový zlepenec na čele s Ivetou Radičovou, nie je problémom opozície SMER-u – sociálna demokracia. Tento problém vytvoril jeden z najslabších ministrov porevolučnej vlády pán Uhliarik, ktorý je nominant KDH. Pán Uhliarik neurobil v zdravotníctve za rok a pol skoro nič. Naštartoval liekový biznis, išiel naštartovať transformáciu nemocníc. Keď sme hovorili v diskusii, keď sa jednalo o transformáciu nemocníc, tak sme hovorili, že ak áno, tak postupne tie nemocnice, ktoré sú na to pripravené. Vtedy nás nepočúval nikto. Pán minister Uhliarik tvrdohlavo išiel do tohto súboja a takto to, pani poslankyňa, dopadlo. Toto nie je problém opozície, toto je problém tohto pravicového zlepenca. Voľakedy ste kritizovali, aj pán minister Zajac odbúral platové tabuľky, vy ich prakticky dnes zavádzate, tieto tabuľky, tak vy sa nevyhovárajte na nás. Toto je problém pravicovej vládnej koalície a ministra Uhliarika, nominanta KDH. Ďakujem.
Glváč, Martin, podpredseda NR SR (2017-02-09):
Ďakujem. Pán poslanec, chcete položiť doplňujúcu otázku? Nie je tomu tak. Tretia otázka je od pána poslanca Senka, je prítomný v sále: „Vážený pán premiér, v súvislosti s dobrými ekonomickými ukazovateľmi Slovenskej republiky je možné predpokladať zahraničné investície na Slovensku?“ Nech sa páči.
Bugár, Béla, podpredseda NR SR (2011-07-07):
Skrátené konania, čo s tým majú spoločné?
Mikloško, Jozef, poslanec NR SR (2015-06-25):
Ďakujem pekne. Tie dotácie nie sú malé, ja som tu našiel svoj pozmeňovák k rozpočtu. Na tvorbu a implementáciu politík v oblasti ľudských práv som navrhol 769 500 euro, čiže to je naozaj veľká sila, na projekty rodovej rovnosti. Okrem toho 200-tisíc euro sa dalo do kapitoly ministerstva práce, sociálnych vecí a rodiny, a tak ďalej. Nechcem to tu ďalej čítať. Na tvorbu implementácie politík v oblasti ľudských práv 90-tisíc len na výdavky spojené s organizáciou sympózií, konferencií spojených s činnosťou Rady vlády pre ľudské práva, 90-tisíc na tento rok. Som člen Rady vlády pre seniorov, dostaneme chlebíček, už som to tu povedal, niekedy aj štrúdľu, kávu a ideme domov a nepotrebujeme žiadnych 90-tisíc na to. Dobre, to je jedna poznámka. Druhá poznámka je, že pani poslankyňa predtým hovorila, nechcel som reagovať na jej faktickú poznámku, to násilie na ženách je fakt, ale je aj násilie na mužoch. Keď sa po rozvode dieťa stáva nástrojom vydierania zo strany ženy, je takých príkladov veľa, je k tomu celá organizácia, Únia mužov. Mnohí sedia aj vo väzení, keď žena ho obviní, sedí vo väzení, nespravodlivo, vlastne sa nikto o to nestará. Keď ho pustia, že je slobodný, nič nespravil, tak sa žene celkom nič nestane. Ja bojujem aj za práva mužov. Ďakujem.
V. Veteška, podpredseda NR SR: (2007-10-16):
Dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Tiborovi Glendovi.
I. Mikloš, podpredseda vlády a minister financií SR: (2003-09-09):
V predloženom návrhu novely zákona sa spresňuje základ dane pri ornej pôde a trvalých trávnych porastoch a ich hodnota je uvedená v prílohe zákona. V rámci racionalizácie správy tejto dane sa má odstrániť každoročné vypracúvanie všeobecne záväzného nariadenia obce a ruší sa aj povinnosť pre daňovníkov, ktorí nebudú uplatňovať nárok na oslobodenie nehnuteľností v daňovom priznaní každoročne. Prijatím novely zákona sa neočakáva výraznejší vplyv na rozpočtové príjmy obcí, tie by mali  zostať na doterajšej úrovni. Ďakujem pekne za pozornosť.
Viskupič, Marián, poslanec NR SR (2021-12-14):
Druhý pozmeňujúci návrh podal v rozprave pán poslanec Erik Tomáš. Dajte, prosím, hlasovať o tomto pozmeňujúcom návrhu.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 143, za 1, proti 52, zdržalo sa 90 poslancov. Body 11 a 17 zo spoločnej správy sme neschválili. Nech sa páči.
Hlina, Alojz, poslanec NR SR (2012-05-09):
Pán podpredseda, ja som nehovoril o Divých makoch, priznám sa, naozaj som na to nemyslel. Ja som myslel len tú poznámku, že či si adoptovala dieťa, lebo to mi prišlo trošku nekorektné, lebo to je. Ale bolo to, či si adoptovala, lebo to je. Aha, no dobre, tak, lebo to je také dosť osobné, mne to príde hrozne osobné, tak ak som to zle. Aha, tak potom sa ospravedlňujem, tak potom som to ja nepochopil. Tak už teraz to chápem. Ja som myslel, že si myslel priamo adopciu, a to mi príde veľmi osobné, ale ešte k tomu môjmu kontaktu, či je s rómskou problematikou dostatočná, je dostatočná. Však ja som jedol guláš u nich (smiech), ale chcem len povedať jednu vec, takú ilustračnú. Ja som bol aj v Stráňach pod Tatrami a tam, pán podpredseda, je viacej detí, ako keď je deň otvorených dverí v Zoologickej záhrade v Bratislave. A znova opakujem to, čo som povedal na začiatku, za rómsky problém je zodpovedný triumvirát troch predsedov vlády – Mečiar, Dzurinda, Fico. A bude to aj ich nočnou morou, pokiaľ to nebudú riešiť. Ďakujem.
Janiš, Stanislav, poslanec NR SR (2011-09-14):
Ďakujem za slovo, pán podpredseda. V rozprave vystúpili štyria páni poslanci, podali tri pozmeňujúce návrhy. V rozprave padli návrhy na vyňatie bodov na osobitné hlasovanie, a to bod č. 11, 16, 21, 22, 25 a 26 zo spoločnej správy. Pán predsedajúci, najskôr sa vysporiadame s lehotou o pozmeňujúcich návrhoch. Dajte hlasovať o skrátení lehoty na hlasovanie o pozmeňujúcich návrhoch.
Bugár, Béla, podpredseda NR SR (2010-10-22):
Pán poslanec Krnáč.
Blanár, Juraj, podpredseda NR SR (2021-11-26):
Ďalší, ktorý vystúpi písomne prihlásený v rozprave, je pán poslanec Ondrej Dostál, ktorému udeľujem slovo, nech sa páči.
Kažimír, Peter, podpredseda vlády a minister financií SR (2012-09-20):
Asi na pätnásť... (Smiech v sále. Prerušenie vystúpenia predsedajúcou.)
Sulík, Richard, poslanec NR SR (2024-01-09):
Ďakujem pekne za slovo, pán predsedajúci. No, kolega Bužo to celkom zaujímavo pomenoval, že, páni poslanci koalície, ako s tým chcete žiť, s takýmto niečím, čo tu idete narobiť. Nemám na mysli vás, pán Žiga, samozrejme, vy už toto máte dávno preskákané a dostatok cynizmu a otrlosti v sebe, ale poznám osobne aj tu predo mnou sediaceho Števa Gašparoviča, slušný človek, pokiaľ viem, poznáme sa koľko, dva roky možno a to je starosta Slovenského Grobu, dúfam, že som to nepoplietol, získal väčšinu hlasov v tom Slovenskom Grobe. Pokiaľ viem, obľúbený starosta a možno vaši voliči nejak prehliadnu, že ste tých vašich kumpánov potrebovali, tutok aby pán Žiga napríklad nemal na krku nejaké, nejaké ďalšie stíhanie a obvinenie. Ale veď tam sú aj úplne nezmyselné veci. Do 35-tisíc eur to má byť, je, je možné, že to bude len priestupok, nejaká krádež napríklad. Tam okradnú vám babku, nejakú voličku vašu, bude to priestupok. Toto považujete za, že to je v poriadku? Že na toto ste vy v parlamente za... tým, že ste starosta, tak vlastne zarábate iba minimálnu mzdu, nato tu sedíte za minimálnu mzdu, aby ste s takýmito hlúposťami súhlasili, pán starosta Gašparovič? O toto vám ide? Toto budete vašim ľuďom vysvetľovať? Z tohto, čo vám hovorím teraz tu, strihnem video a zacielim to na tú, na tú, na ten Slovenský Grob, nech počujú ľudia, vaši voliči nech počujú, čo vy tu idete schváliť. A my nehovoríme, že v žiadnom prípade sa nesmie zmeniť jediná trestná sadzba. Nie. Hovoríte, stiahnite to, normálne to predložte, nech je k tomu nielen tu v parlamente, ale celospoločenská diskusia a aj keď nedôjde k dohode, ale minimálne vám nebudeme môcť vyčítať, že to tu robíte, ako keď sa nejaký zlodej zakráda v noci v tme rýchlo niekoho prekabátiť... (Prerušenie vystúpenia časomerom. Potlesk.)
Zemanová, Anna, poslankyňa NR SR (2017-02-07):
Ďakujem pekne za slovo. Tak čo sa týka postoja k Parížskej dohode, tak samozrejme rešpektujeme v plnej miere to, že táto, pristúpenie k dohode bolo ratifikované a v plnej miere to rešpektujeme. Ak si spomínate, moje vystúpenie v rozprave k tomuto bodu, tak ja som v prvom rade kritizovala to, že vláda, a vôbec nielen táto, ale aj predchádzajúce pristupujú k rôznym dohodám, rôznym prísľubom k zlepšovaniu čohokoľvek, ale nakoniec skutek utek, ako sa hovorí. Čiže robia, konajú úplne inak. To, že je klimatická zmena, sa deje, to je jednoducho fakt. A to, že vlastne Slovensko musí pristúpiť k adaptácii na túto zmenu, to je ďalší fakt. Takže to znamená, že musíme žiť v realite. A možno aj takýmito krokmi chcem práve primať k tomu vládu, aby to farizejstvo, ktoré sa hovorí len v sľuboch a podpisovanie rôznych memoránd a byť na prvom mieste a všade byť prvý a podpísaný cez ratifikácie, takže to nie je len o tom, že pristúpime k nejakému dohovoru o biodiverzite a o krajine, ale potom o tú krajinu a biodiverzitu sa vláda nestará. Čiže to boli v prvom rade naše námietky, nie popretie faktu ohľadom klimatickej zmeny.
Sulík, Richard, predseda NR SR (2011-10-11):
Pán poslanec Dostál, nech sa páči, máte slovo ako ďalší rečník v poradí.
Pellegrini, Peter, predseda NR SR (2015-12-21):
Vážené panie poslankyne, vážení páni poslanci, otváram rokovanie 60. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. Nech sa páči, prosím, prezentujme sa. (Prezentácia.) Zisťujem, že je prítomných 112 poslancov. A preto konštatujem, že Národná rada je schopná sa uznášať. Na 60. schôdzi Národnej rady budú overovateľmi pán poslanec Halúz a pán poslanec Mičovský. Náhradníkmi budú pani poslankyňa Mária Janíková a pán poslanec Jozef Mikloško. Na dnešnom dni o ospravedlnenie požiadali: pán poslanec Baláž, pán poslanec Dzurinda, pani poslankyňa Kiššová, pani poslankyňa Mazúrová, pán poslanec Miškov, pani poslankyňa Nicholsonová a pani poslankyňa Riapošová. Program schôdze je navrhnutý tak, ako ste ho dostali v pozvánke. Panie poslankyne, páni poslanci, aby sme dodržali rokovací poriadok, chcem sa s vami dohodnúť na jednej veci. Keďže súčasťou schôdze musí byť vždy aj bod Interpelácie poslancov, chcel som vás požiadať vzhľadom na predvianočný čas, aby sme sa dohodli, že tí, ktorí majú záujem interpelácie podať, by tak urobili písomne a na tejto schôdzi by sme tento bod neprerokovali. Je všeobecný súhlas? (Súhlasná reakcia z pléna.) Ďakujem vám veľmi pekne. Pristúpime teraz k schvaľovaniu návrhu programu ako takého. Pýtam sa, či má niekto z vás návrhy na doplnenie alebo zmenu programu. Nie je tomu tak. Prosím, prezentujme sa a hlasujme o programe, ako je navrhnutý. (Hlasovanie.) Prítomných 121 poslancov, za hlasovalo 115, zdržali sa 5 poslanci, nehlasoval 1. Konštatujem, že sme program 60. schôdze Národnej rady schválili. Pristúpime teda k druhému čítaniu o zákone z 9. decembra 2015, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou. Materiál má parlamentnú tlač 1868. Dávam slovo pani spravodajkyni z ústavnoprávneho výboru pani poslankyni Anne Vittekovej a prosím ju, aby informovala Národnú radu o výsledku prerokovania vráteného zákona vo výbore. Nech sa páči, pani poslankyňa, máte slovo. (Rokovanie o Zákone z 9. decembra 2015, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1868.)
Šefčík, Marek, poslanec NR SR (2022-12-20):
Pán predsedajúci, dajte, prosím, hlasovať o mojom druhom pozmeňujúcom návrhu.
E. Vestenický, poslanec: (2009-04-15):
Použili ste vo svojom vystúpení zvláštne pojmy svedčiace o vašej podivnej skrytej hodnotovej orientácii, ktorá ma núti konštatovať, že ak chcete dávať príklady z Maďarska a maďarského štátu, neviem, prečo práve odtiaľ, a presadzovať jeho symboly, tiež neviem prečo, veď ste poslankyňa Slovenskej národnej rady, dávajte ich, prosím, komplexne. Opakujem komplexne, teda aj s pohľadom na istoty a záruky, ktoré všetkým svojim občanom, teda aj príslušníkom národnostných menšín poskytuje ten štát, ktorý vy dávate za príklad účelovej, vašim záujmom lahodiacej oblasti, a to aj v dnešných podmienkach finančnej hospodárskej krízy, ktorá zmieta, až povedal by som, mláti o zem tými, ktorých propagujete. A proti dosiahnutým výsledkom v úsilí o blaho občana, ktorého záujem, ako tvrdíte vy, obhajujete, postavte vecne pravdivo. Štát, ktorý sa volá Slovenská republika a vy jeho pozitíva vidieť nechcete, ale kritika ktorého vám zrejme robí potešenie. Profesionálne potešenie. Kto je tu naozaj hodný nasledovania, ak má byť preferovaný skutočný, nie iba deklarovaný záujem občana Slovenskej republiky? Kto? Chcete mať túto Slovenskú republiku suverénnu ako poslankyňa Národnej rady a medzinárodne istú, chrániacu svojich občanov, alebo je vo vašom záujme pestovať pochybnosti a vytvárať podmienky na jej demontáž. Čo povedať na záver? No, Boh s vami, vecnú stránku ctiaca, pani poslankyňa.
M. Dzurinda, predseda vlády SR: (2001-10-04):
Pani poslankyňa, minister zahraničných vecí vystúpil v zahraničnom výbore Európskeho parlamentu, minister školstva Slovenskej republiky pán Ftáčnik vystúpil vo Výbore pre kultúru, vzdelanie, médiá a šport. To boli pôdy, kde bolo treba povedať, čo sme urobili, aké máme vládne vyhlásenie, čo všetko chceme urobiť, aby postavenie menšín žijúcich na Slovensku spĺňalo európske kritériá. Všetko, pán podpredseda.
Janíková, Mária, poslankyňa NR SR (2013-05-21):
Prosím, pán predsedajúci, dajte hlasovať o prvom návrhu poslankyne pani Žitňanskej.
V. Veteška, podpredseda NR SR: (2004-01-22):
Prosím vás, dámy poslankyne, páni poslanci, keby sme dali ešte slovo spoločnému spravodajcovi pánovi Gáborovi Gálovi a potom prerušíme rokovanie o tomto bode programu. Je všeobecný súhlas? (Súhlasná reakcia pléna.) Ďakujem. Pán poslanec, prosím, predneste správu ako spoločný spravodajca.
Bugár, Béla, podpredseda NR SR (2017-12-12):
Nech sa páči, prezentujme sa a hlasujme. (Hlasovanie.) Prítomných 136 poslancov, za 52, proti 18, zdržalo sa 65 poslancov, 1 nehlasoval. Návrh sme neodsúhlasili. Prosím teraz pána poslanca Marosza, aby uviedol hlasovanie v prvom čítaní o návrhu poslancov Osuského a Dostála na vydanie zákona, ktorým sa mení a dopĺňa Trestný zákon (tlač 789), bod 63 schváleného programu. (Hlasovanie o návrhu poslancov Národnej rady Slovenskej republiky Petra Osuského a Ondreja Dostála na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 789.)